Oz: The Great and Powerful

Oz: The Great and Powerful er en amerikansk fantasypreget eventyr-  og barnefilm fra 2013. Filmen er regissert av Sam Raimi, og har James Franco, Mila Kunis, Rachel Weisz og Michelle Williams i hovedrollene.

Om filmen 
Oz: The Great and Powerful er en slags forløper til den klassiske musikalfilmen Trollmannen fra Oz fra 1939, som er basert på den amerikanske barneboka Trollmannen fra Oz. Den forteller historien om hvordan Oz ble en legendarisk og mektig trollmann. Begge filmene er to i en rekke filmatiseringer basert på fortellingene og figurene i barnebøkene.

Filmen hadde oppsatt norsk kinopremiere 8. mars 2013.

Handling 
Oscar "Oz" Diggs (James Franco) er en sirkusillusjonist fra Kansas som tror han har vunnet rene lottogevinsten når han blir tatt av en virvelvind og ender opp i landet Oz. Imidlertid møter han på tre mystiske hekser, Theodora (Mila Kunis), Evanora (Rachel Weisz) og Glinda (Michelle Williams), og Oscar finner ut at det finnes en legende om en trollmann som skal bringe fred tilbake til landet, noe han koser seg med å late som han er. Heksene er imidlertid ikke overbevist om at Oscar er den fantastiske trollmannen alle venter seg, og det viser seg at de har rett. Men Oscar finner ut at ikke alt er fryd og gammen i Oz, og bestemmer seg for å bli den trollmannen legendene forteller om - på sin egen måte. I tillegg må han finne ut hvilke av de tre heksene som er onde og hvem av dem som er gode før landet blir ødelagt.

Rolleliste 
 James Franco i rollen som Oscar 'Oz' Diggs / The Wizard of Oz
 Mila Kunis i rollen som Theodora
 Rachel Weisz i rollen som Evanora
 Michelle Williams i rollen som Glinda / Annie
 Zach Braff i rollen som Frank / Finley (stemme)
 Bill Cobbs i rollen som Master Tinker
 Joey King i rollen som Girl in Wheelchair / China Girl
 Tony Cox i rollen som Knuck
 Stephen R. Hart i rollen som Winkie General
 Abigail Spencer i rollen som May
 Bruce Campbell i rollen som Winkie Gate Keeper
 Ted Raimi i rollen som Skeptic in Audience
 Tim Holmes i rollen som Strongman
 Toni Wynne i rollen som Strongman's Wife

Trivia 
 Robert Downey jr. og Johnny Depp var førstevalgene for rollen som Oz, men de avslo begge tilbudet de fikk.
 Hilary Swank og Michelle Williams var regissør Sam Raimis førstevalg for rollen som Evanora, men Disney ville gjerne ha Rachel Weisz i rollen. Williams fikk likevel rollen som Glinda i stedet.
 Olivia Wilde, Amy Adams, Blake Lively, Kate Beckinsale, Keira Knightley og Rebecca Hall ble vurdert for rollene som hekser. Lively fikk tilbud om å spille Glinda, men valgte å gjøre Oliver Stones Savages i stedet.
 John C. Reilly ble vurdert for å spille rollen som Frank/Finley.
 Christoph Waltz var i diskusjoner om en rolle.

Eksterne lenker 
 
 

Filmer fra 2013
Familiefilmer fra USA
Eventyrfilmer fra USA
Fantasyfilmer fra USA
Engelskspråklige filmer